  Туспктэм: vk.com (Татьяна Ишматова) Майя Бывальцева 1-тӥ инвожое, Нылпиосты утён нуналэ, Ижкарын Кузебай Герд нимо йӧскалык гимназилэн нылпи садаз ветлӥсь пиналъёс праздниклы сӥзем шулдыръяськонэ пыриськизы. Удмурт кылэз но лулчеберетэз дышетон люкетъёсын пумиськонэз Удмуртилэн Кун Кенешысьтыз тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн тӧроез Татьяна Ишматова радъяз. Со сярысь улсовыл парламентлэн пресс-службаез ивортӥз. « Кузебай Герд сярысь но вераським, песянайёссылэсь кытын улэмзэс соос тодо, ваньзылэн вань ини лемлет малпанзы, будыса кин луыса соос ужалозы! Тау кареме потэ со визьнодасьёслы, кудъёсыз тыршо пиналъёсты удмуртлык борды кыскыны, синмаськытыны лулчеберетмылы, вераськытыны анай кылынымы » Татьяна Ишматова, Удмуртилэн Кун Кенешысьтыз тодосъя, дышетонъя, лулчеберетъя, туризмъя но йӧскаылк политикая ялан ужась ӧрилэн тӧроез Покчиос Удмуртиысь мунё театрысь артистъёсын пумиськизы, спектакльёсын шудӥсь пӧртэм мунёосын тодматскизы, асьсэос соосын валтыны эскеризы. Ужрадэ удмурт егитъёслэн «Шунды» огазеяськонзылэн азьветлӥсьёсыз но пыриськизы, соос пиналъёсын ӵош «Капка ултӥ потаса», «Небыльток», «Ӟазег уя...» шудонъёсын шудӥзы. Шулдыръяськон пумын вань пиналъёслы Вера Красовскалэсь «Рюкзачок» книгазэ кузьмазы. Тодэ вайытом, Ижысь Устинов ёросын пиналъёсты сюресъёс вылын кышкытлыкъёслэсь утёнъя «Дорога жизни» мерлыко ӵектосэз улонэ пыӵатыны кутскизы.  Тегъёс: Удмуртия ТатьянаИшматова праздникъёс Ижкар нылпиос КузебайГерднимогимназия  